section_heading: Sport i rekreacija
paragraph_text: Iako jedan od najmanjih kvartova, Folka ima nogometni klub NK Nur osnovan 2000. godine. Unatoč tome, kao stari radnički kvart, gotovo svi stanovnici Folke navijaju za Dinamo. Kvart je uvijek bio jaka baza Bad Blue Boysa, što se da zaključiti i po većini kvartovskih zidova te desecima grafita, između ostaloga i najvećeg navijačkog grafita u Hrvatskoj dužeg od 200 metara, za što je prvenstveno zaslužna kvartovska ekipa Riot Squad Folka.